Document ID: /roh_data/filtered/fineweb-2-filterrobots_roh.jsonl.gz/15175

Ils Verd-liberals suondan la proposta da la suprastanza e refusan la nova lescha da gieus da daners cun sulettamain ina cuntravuschs. La nova lescha cun caracter da protecziun dal martgà dettia avantatgs malgists als casinos svizzers, argumentescha il vicepresident Pascal Vuichard la decisiun. Plinavant possian ins guntgir limitaziuns en la rait e la lescha saja in'attatga privlusa sin la libertad en l'internet.
Er per l'iniziativa «per il daner cumplain» han ils Verd-liberals prendì la parola Na. Questa decisiun è crudada il schaner cun 94 tar 5 vuschs e 15 abstenziuns.
Tge vul la lescha?
Cun la nova lescha èn casinos online da l'exteriur bloccads en Svizra.
RR novitads 14:00